U-I-18/10
Natisni
Opravilna št.:
U-I-18/10
Datum odločitve:
14. 9. 2011
ECLI:
ECLI:SI:USRS:2011:U.I.18.10
Akt:
Zakon o prekrških (Uradni list RS, št. 29/11 – uradno prečiščeno besedilo) (ZP), 193. čl. v zvezi s 198. čl.
Izrek:
Pobuda za začetek postopka za oceno ustavnosti 193. člena v zvezi s 198. členom Zakona o prekrških (Uradni list RS, št. 29/11 – uradno prečiščeno besedilo) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zavod za zdravstveno varstvo Maribor, Maribor
Datum vloge:
25. 1. 2010
Vrsta odločitve:
sklep
Vrsta rešitve:
zavrženje
Dokument:
US29553
Dokument v PDF obliki:
U-I-18-10.pdf
124 KB
Prenesite datoteko
U-I-18/10-5
14. 9. 2011
S K L E P
Ustavno sodišče je v postopku za preizkus pobude Zavoda za zdravstveno varstvo Maribor, Maribor, ki ga zastopa Bojan Grubar, odvetnik v Mariboru, na seji 14. septembra 2011
sklenilo:
Pobuda za začetek postopka za oceno ustavnosti 193. člena v zvezi s 198. členom Zakona o prekrških (Uradni list RS, št. 29/11 – uradno prečiščeno besedilo) se zavrže.
Obrazložitev
1. Pobudnik izpodbija v izreku tega sklepa navedeni določbi Zakona o prekrških (v nadaljevanju ZP-1) v delu, v katerem urejata pravico do povrnitve škode zaradi neupravičeno izrečene sankcije v postopku zaradi prekrška, zoper katerega je pregon zastaral. Zatrjuje, da sta v neskladju z 22., 23., 25., 27., 29. in 30. členom Ustave. Predlaga, naj Ustavno sodišče ugotovi njuno protiustavnost.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Glede na navedeno je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik